Omnibus Ecclesię Xpisti filiis scire cupientibus manifestum esse volumus qualiter ego, Lingonum presul, Hugo*, per deprecationem Haymonis* comitis, fidelis nostri, uxorisque ipsius, et filiorum, reddo ecclesiam sancti Petri, sitam in villa Mora, monasterio cognomento Pulchrada vel Saxonisfontanę, quę olim ejusdem loci Genitricis Dei Mariae fuerat, sed beneficii gratia cum ceteris rebus ablata. Post hec, tamen, Deo donante, contigit ut perpetuali dono ad sanctum Benignum domno abbati Halenardo isdem locus monachili dignatione redinformandus meliorandusque traderetur. Cujus videlicet rei amoris et gratia, hanc cum aliis munificentiae nostrę largitionibus, predicto abbati ac monachis sancimus et stabilimus fore perhennem, scilicet ut habeant possideantque predictam ecclesiam absque ulla contraditione alicujus personę, cujuscumque dignitatis aut ordinis, faciantque de illa quicquid sibi opportunius visum fuerit. Si quis vero, quod absit, eis in aliquo quippiam nocivus calumpniator extiterit, sentiet se continuo sub anatemate excumunicationis dampnandum teneri, infernique cruciatibus abdicari, nisi cum satisfactione de presumptione poenituerit, ac resipiscens emendaverit. Atque ut inconvulsa haec redditio in perpetuum vigeat, manu propria firmo, nostrisque fidelibus trado roborandam. Signum Hugonis episcopi. Sig. Aymonis, qui fieri rogavit. Sig. Conigundis et filiorum ejus Girardi et Ottonis*, Vuichardi. Sig. Alulfi. Sig. Vuitaldi. Sig. Leudegarii. Sig. Burcardi. Sig. Rainerii*. Sig. Hugonis* filii ejus. Sig. Vuarnerii. Sig. Gisleberti. Sig. Milonis. Sig. Walterii. Sig. Heldierii. Sig. Walterii clerici. Sig. Constancii. Sig. Widonis. Sig. Bertranni. Regnante Heinrico rege anno VIII. Actum Lingonis puplice.